ISIGIDIMI SAMAXOSA, APRIL 2, 1883.

5

IZINTO NGEZINTO.

Ingqakaqa.—Kutiwa ayikanqumki ngapaya kwe Natal e Delagoa Bay.

Amatempile.—Intlanganiso yomnyaka yeli bandla ibise Rini ngo 22 March ngokuhlwa.

Kobesateta ngokuya e Dayimani.—Kutiwa kwelo ngenxa yokunqaba komsebenzi inkita iyacitakala.

Ingozi.—Unyana ka Mr. Ferreira, ngase (Kromme Biver) pakati, wenzakaliswe ngumkuluwa wake ngompu ngengozi kodwa.

Utyelelo.—Liti elase Kapa elonene libekekileyo lingu Mr. J. X. Merriman, losinga ekaya e Europe ngo August, ngotyelelo kodwa.

Ezasema Mpondweni.—Amampondo ngoku ngati ano- kuzola, noko ama Xesibe wona ngati akakolisiwe sisimo sawo esingenakuzola.

I Tunxe.—Kugqitywe kwelokuba abemi balomandla bafudukele Pesheya kwe Nciba emva kokuba bevune ukudla abakulimileyo nonyaka nje.

U Mr. Scanlen.—Eliuene libete elucingweni, lixela u- kungabi nakufikelela kwalo e Kimberly, ngenxa yokuba intlanganiso ye parlamente selikufupi.

Imvula.—Ngenxa yemvula ebeziko, ukuvulwa kwendlela kaloliwe pakati kwe Cradock ne Middleburg, kuyekelelwe, oko kukuti, kushenxiselwe kwi 2 ka April.

Amanzi Abomvu.—Esi sifo asikawungeneli owaseba Tenjini, noko abantu bonabasenkatazweni yokungavunyelwa ukuba batwale imitwalo eya kwezinye indawo.

Kwintlanganiso yozilo ebise Rini, yeb'axa labazili, elilapa e-Lovedale lino Bev. P. J. Mzimba no Mr. J. K. Bokwe abazizijoli zalo. Lomanene ke anduluka ngo 28 March.

Intlanganiso Yamafama.—Kwintlanganiso yalamadoda ebise Cathcart (kwa Daliwe) ebecela ukuba u Rulumente abuye enze inguquko kwindawo abeyitetile eyiyeyokuba kuugabiko kuhambelana nga nqwelo kulomandla wakona nowangase Qonce.

EZEMALI—Umgcini mali wemicimbi yololiwe wase Natal ugwetyelwe iminyaka emitatu esebenza nzima ngokucita imali leyo. Nohlobo Iwengxelo Iwencwadi azipeteyo alwanelisi.

Ezase-Lusutu.—Kutiwa abe Sutu abayiqondi kanye indawo yokuba banikelwe ngo Blayi, (Capt. Blyth), ukuba ibe nguye otabata indawo ka Mr. Orpen; noko Iona elika Masupa lingade liti tya.

Imvula.—Kubeko isipangokazi esikulu kunene ngase Murraysburg, esitsho wati lomlambo kutiwa yi (Buffel’s Biver) wazala ngokukulu kanye, oteke wona wenzela abantu inxwalekokazi ezinkulu kunene.

U Professor Hofmeyr, kuvakala ukuba wenze isicelo, esingisa kubongameli besikula esi sikulu kutiwa yi Theological Seminary yase Stellenbosch, ukuba ake avunyelwe ukuba anqumke ukushumayela ngoku.

Isisa.—Indoda epantsi ko Lord Derby ivakalisa ingcinga ka Rulumente eyiyeyokuba unxamele ukungenisa u Mankoroane no Montsioa pantsi kwake, aze njengoko enjenjalo kwezinye inkosana ezipantsi kwake abamkelise intwana.

Amanzi Abomvu.—Kusand’ukuvakaliswa kwa Rulumente ukuba ngenxa yobuninzi besi sifo e Dayimani, lunqunyulwe uhambelwano ngenqwelo pakati kwalo ne Qonce. Sona i Sinqenqe sikululwe ngoku kuba sinqumkile isifo kona.

Eze Parlamente.—U Mr. E. C. Wright, M.L.A., obe lilungu le Parlamente lase Rini, siva ukuba upumile. Indawo yake ke yozaliswa ngu Mr. Jos. Gush, sikolwa kananjalo ukuba amafama omxasa. Ganyana limbi siva ukuba lingeniswa kunye nelo lake lelika Mr. A. Douglas. Kolu nyulo luzayo siva ukuba u Mr. Douglas ngomnye wabaya kuzimisa pambi kwabanyuli base Dikeni ukuba angeniswe e Parlamente.

Ama Bulu.—Kuvakala ukuba ayakauleza kanye ukwenza umsele e Spitzkop. Kutiwa ama Swazi selete atelela kuwo, kubonakala ukuba nezinye inkosana zika Mapoko, ziza kwenjenjalo. Amaxosa wona abambene odwa e Zoutpansberg.

Ubusela.—U De Beer, u Mhleli weli pepa kutiwa yi *“Adelaide Sphoenix"* ubanjiwe e Cradock, kutiwa ubile. Lo De Beer ikwa ngulowa ubeke engumshumayeli we Vangeli yoxolo ku Besutu e Middleburg, ote emva koko waba ngumteteleli ematyaleni e Cradock.

Unyulo lwe Bishop.—Kunyulwe u Bishop Webb obe ngu Bishop e Bloemfontein ukuba abe ngu Bishop wase Bini endaweni ka mfi u Bishop Merriman. Sitandaza ukuba ama Tshatshi antsundu afumane kuye indoda entliziy’ifanayo neka Dr. Merriman, esisamlilelayo nanamhla.

Ezomhlaba waba Tembu.—Eliqela lababantu bafumana bengena behlala ngapandle kwemvumelo kabani, lenze inkatazo enkulu kunene e Xalanga, ngokokude i Mantyi yelo u Mr. Cumming, anikwe igunya lokuba asebenzise amapolisa ama Bulu ase Dordrecht. Asintw’izi mfuduka ezisinga kwelaba Tembu.

Impahla ka Rulumente.—Impahla yakwa Rulumente yotengiswa e Mtata ngezintsuku zilandelayo ngo 11 April, 11 July, nango 10 October; ngapandle kokuba kube kwako nto iyiyimbi ivakaliswayo. Esi saziso sikutshwe egameni lika Major Elliot. Zezako kambe ezondaba *mfundi* ose pesheya kwe Nciba.

Amare Emfazwe.—Kuxelwa ezokuba Indlu Yegqugula lapesheya, emveni kokuba ike yenza izwi kwi Ruluneli yeli letu, yoti kwaoko yenze amalinga okukusela ama Bechuana kuma Bulu. Uti u Lord Derby yena kufanele ukuba ngoku e London kwenziwe inyatela ngakuma Bulu, utike amadoda ayi 2000 oba nako ukulikusela kuma Bulu elama Bechuana.

Izihelegu.—Oka Swaartbooy, u Kivit, uke wonakalelwa kakubi ngale nyanga ifileyo. Amakwenkwana amabini ake afunda kwesi sikula, abukuqeka ne skotsh-kari, enye yenzakala kakubana, enye yabusinda. Kute nge Cawa kwa kule veki ihle ngayo lengozi, lenkwenkwana ibisindile yatunywa amahashe, ete yakuwabamba yakwela nenye. Apale lukuni amahashe, yawa ; ihashe layinyatela emhlatini lamroboza. Siyavuya ukuva ukuba ziyatembisa nokoke ingozi ezo.

INCWADI ZABA ƁALELI-

INDABA EZILUNGILEYO E-SWAZINI.

Nkosi yam.—Kawundifakele lamazwana ambalwa epeponi lamanene Ndicinga ukuba into eninzi ayazi ukuba kweli lakowetu u Tixo usele zukiswa endaweni zonke ngoku, akuseko ndawo ingasena mfundisi. Amawaka waka abantu abafuna u Kristu sitetanje, nabafundisi abo enditeta ngabo asingabo abafundisi njengokuba kunjalo apo e Koloni nase Natal. Ngabafundisi abafumane bazenza abafundisi ngenxa yotando Iuka Tixo. Ngamana u Tixo angatumela abafundisi bavule izikolo ezipilileyo nakweli njengase Koloni. Ngobanina apo abafuna ukusebenzela i Nkosi? Nanku namhla amasango evulekile kanye. Anditi niyakolwana kukuba xa imfama ikokela imfama zolimazana? Bafundisa pina bonke abakade befunda e Lovedale, Healdtown, nae Grahamstown? Litinina ilizwi?—

“ Hambisani ezindaba

Ziye kuwo wonke umhlaba Bulelani bantu nonke Zibulele into zonke.”

Tandazani kwi Nkosi yesivuno itumele abasebenzi esivunweni sayo.

Ndingomnye wabasebenzi

M. Mokone.

Pretoria, Transvaal, Janry. 22, 1883.

Gaga School, March 8, 1883.

MR. Mhleli.—Ndifakele lamazwana ambalwa. Yinina lento nitwele amehlo kangaka emva kwemali ninyuka lemihla yonke. Nite zisheleui ezintatu, savuma, sati siseva elo seva sekusitiwa zine savuma. Ngoku siva sekusitiwa lishumi. Besisiva kusitiwa ema Gqunukwebeni nase Ngqushwa, akuko mntu usitatayo *Isigidimi.* Botinina abantu ukupumela kwezizinto zonke? U Rulumente unyukile naye kwelake icala. Ilanga linyukile. Bekulungile ukubiza isitandatu isixenxe kotunyelwa ngesitampu. Uxolo mnumzetu. Owako futi

Mfazo N. Galela.

[Kulenteto u Mfazo uzipendule kwayena. Ubalisa ngokunyuka kwezinto macalana onke. Akulandeli na ukuba nesi *Gidimi* masinyuke Oko asityala letu.—Editor *Sigidimi.']*